تگليّ شلونك ؟
شلونيّ !
وآنهَ الأهليّ مايدرون وين آنهَ ويعرفونيّ
صاحوا بأسمَك وفزيت
وكحَلة دمعة بعيونيّ
غزوان الغالبي
🟤 الاحـداث المتسلسلـه تـبدأ مـن بـارت 5 🟤
[البـارتات الاولـى الـ 3] غـير مناسبـه لعـقول الـجميـع
اقتـضى التنـبيه ....
________________
زيتونه ...
عيني مشافت نوم اكل بروحي اكل شلون اكدر ارجع الراح
تلفوني يتصل لالي وما ارد عليها بس ارد راح تخربط افكاري كلها
خليته صامت وعفته
كمت للشقه نظفتها وسويت الي كلاص مو كوب كهوه كبير علمود ابقى مصحصحى ما اريد انام ولا اغفى قبل ما الكه حل لهاي المشكله
دخلت لغرفتي ادور على تلفوني ثاني غالقته صار فتره طويله
كعدت على سرير وشغلته انتظرته يشتغل
اخذت ارقامهم من تلفوني وحولتهن لهذا تلفون ثاني
انطوني حظر من هالرقم اتصل عليهم من رقمي ثاني بلكي يردون
اتصلت رن مره مرتين يلا رد ...
اسمع التريده اسوي الك بس الفلوس اني احددهن ولا تنسى ترجع تدفع فلوس الحرك غير هالحجي ما عندي تسوي الي هالشروط اقبل واذا ما سويتهن الي ف بعد ما يهمني شتريد سوي روح سوي
_جنت متأكد راح ترجعين تتصلين لان اعرفج تموتين بالفلوس عندج استعداد تبيعين روحج علمود الفلوس
كلااااام زايد ما اريد يعجبك ولا ما يعجبك هذا الموجود
_خوش لعد اليوم ب 5 العصر راح تجي سياره تاخذج بس البسي لبس محترم
مااشي
سديته منه وفتحت الكنتور ادور بملابسي اريد شي مستور ساعه ادور اخر شي رهمت فستان طويل وياه حجاب يمكن لالي ناسيتهن يمي
لان لالي من تجي يمي جيب وياها حجاب علمود صلي ...
خليت مكياج وهاي لعبتي مخليت شكلي يتميز بسهوله خاصه الحجاب غير شكلي هووواي يمكن لان اول مره اجربه .....
فتحت تلفون اركز بصورتها مبينه وحده مدلله
حفظت شكلها وبقيت افكر بشنو اكدر اقنعها وشلون اكدر .....
ب 5 اجت سياره اخذتني نزلوني كدام معهد تقويه يمكن اذكر بوقتها ...
ضحكت بيني وبين نفسي اكو جهال محصره على كلشي ومحرومين من طفولتهم وهاي داخله معهد وهي طفله قبل جان الخصوصي بس العنده فلوس يدخله .....
ظليت واكفه فوك ربع ساعه قريب على مكان
اخر شي طلعت تمشي هي واثنين بنات اصغر منها من خلال كلامها عرفت صديقاتها
تقربت عليهن وحجيت
حبيبتي انتي وين اكو محل الالعاب كالوا اكو هنا بس دورت وماكو